CELEX: 32006R1125
Language: el
Date: 2006-07-21 00:00:00
Title: Κανονισμός (ΕΚ) αριθ. 1125/2006 της Επιτροπής, της  21ης Ιουλίου 2006 , για την κατάταξη εμπορευμάτων στη συνδυασμένη ονοματολογία

22.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 200/3
            
         
      ΚΑΝΟΝΙΣΜΌΣ (ΕΚ) αριθ. 1125/2006 ΤΗΣ ΕΠΙΤΡΟΠΉΣ
   
   της 21ης Ιουλίου 2006
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουλίου 2006.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 996/2006 (EE L 179 της 1.7.2006, σ. 26).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου (EE L 117 της 4.5.2005, σ. 13).
   
      ΠΑΡΑΡΤΗΜΑ
      
                  Περιγραφή εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολόγηση
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Αποξηραμένα αυτιά χοίρου βρώσιμα (παραπροϊόντα), ακόμα και όταν χρησιμοποιούνται ως ζωοτροφή.
                           
                        
               
                  0210 99 49
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της ΣΟ, από τη σημείωση 1 α) του κεφαλαίου 5 της ΣΟ καθώς και από το κείμενο των κωδικών ΣΟ 0210, 0210 99 και 0210 99 49.
                  Τα αποξηραμένα αυτιά χοίρου επειδή είναι παραπροϊόντα βρώσιμα πρέπει να καταταγούν στο κεφάλαιο 2 και όχι στο κεφάλαιο 5, το οποίο δεν περιλαμβάνει βρώσιμα προϊόντα [βλ. σημείωση 1 α) του κεφαλαίου 5 του εναρμονισμένου συστήματος].
                  Η αποξήρανση των αυτιών χοίρου δεν αλλοιώνει τα ουσιώδη χαρακτηριστικά της αρχικής ύλης, σύμφωνα με τη σημείωση 1 του κεφαλαίου 23.
                  Η αποξήρανση των αυτιών χοίρου δεν τα καθιστά ακατάλληλα για την ανθρώπινη κατανάλωση (Επεξηγηματικές σημειώσεις του εναρμονισμένου συστήματος του κεφαλαίου 2, γενικές παρατηρήσεις, τρίτη παράγραφος, σημείο 1 και 4η παράγραφος).
               
            
                  
                              2.
                           
                           
                              Αποξηραμένα αυτιά χοίρου (παραπροϊόντα), ακατάλληλα για τη διατροφή του ανθρώπου.
                           
                        
               
                  0511 99 90
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 1 α) του κεφαλαίου 2 της ΣΟ καθώς και από το κείμενο των κωδικών ΣΟ 0511, 0511 99 και 0511 99 90.
                  Επειδή αυτά τα αποξηραμένα αυτιά χοίρου είναι παραπροϊόντα μη βρώσιμα, πρέπει να καταταγούν στο κεφάλαιο 5 και όχι στο κεφάλαιο 2, το οποίο δεν καλύπτει προϊόντα που είναι ακατάλληλα για την ανθρώπινη κατανάλωση [σημείωση 1 α) του κεφαλαίου 2 της ΣΟ].
                  Η αποξήρανση των αυτιών χοίρου δεν αλλοιώνει τα ουσιώδη χαρακτηριστικά της αρχικής ύλης, σύμφωνα με τη σημείωση 1 του κεφαλαίου 23.